මූලික වෙනස වන්නේ මෙහි මිල ලිතියම් බැටරි වල මිලට වඩා හතර ගුණයකින් අඩු වීමයි. දෙවැනි වෙනස වන්නේ ක‍්‍රියාකාරිත්වයේ ඇති වෙනසයි. මෙහි බලය වෙනම සැකසිය හැකි අතර ගබඩා කිරීමට අවශ්‍ය වන ශක්තිය වෙනම සැකසිය හැකියි. උදාහරණයක් ලෙස මෙහි බලය කිලෝවොට් 1ක් ලෙස සකසා ගබඩා කළ හැකි ශක්තිය කිලෝවොට් පැය 1000ක් ලෙස සැකසිය හැකියි. නමුත් ලිතියම් වර්ගයේ බැටරි කිලෝවොට් 1ක් තුළ ගබඩා කළ හැක්කේ නිශ්චිත අඩු ශක්ති ප‍්‍රමාණයක් පමණි. එයට අමතරව පරිසර හිතකාමී ද්‍රව්‍ය වලින් පමණක් මෙය නිර්මාණය කර ඇති අතර මෙහි ශක්ති ධාරිතාව සාපේක්ෂව ඉහළ අගයක් වේ. වෝල්ට් 12 සමාන්‍ය වාහන බැටරි වලට සාපේක්ෂව මෙහි බර 6 ගුණයකින් අඩු වන අතර 8 ගුණයකින් වැඩි වාර ගණනක් භාවිතා කළ හැකි වෙනවා.